[{"text_idx": "#000002", "text": "Dim ond siawns bychan sydd yna y bydd cynlluniau i godi pwerdy niwclear newydd ar Ynys Mo\u0302n yn cael eu gweithredu, yn o\u0302l arbenigwr ar y diwydiant."}, {"text_idx": "#000004", "text": "Mae'n dadlau y bydd y trafferthion sydd wedi wynebu atomfa arfaethedig Hinkley Point C yng Ngwlad yr Haf yn effeithio ar allu Wylfa Newydd i ddenu buddsoddwyr."}, {"text_idx": "#000005", "text": "Ond mae'r cwmni sy'n gyfrifol am y datblygiad, Pw\u0302er Niwclear Horizon, yn mynnu ei fod yn gwbl ffyddiog y bydd y pwerdy Cymreig yn gweld golau dydd."}, {"text_idx": "#000007", "text": "\"Mae prosiect Hinkley Point mewn trafferthion dybryd ac fe allech chi ddadlau bod 'na fwy o ansicrwydd fyth yn achos Wylfa Newydd.\""}, {"text_idx": "#000009", "text": "Mae Horizon mewn trafodaethau gyda'r Adran Ynni a Newid Hinsawdd (DECC) ar faterion sy'n cynnwys y pris fydd yn cael ei warantu am drydan o'r safle."}, {"text_idx": "#000011", "text": "2017 - Horizon i gyflwyno cais cynllunio ar gyfer Wylfa Newydd2018 - Paratoi'r safle ar gyfer gwaith adeiladu2020 - Gosod y concrit cyntaf2025 - Wylfa Newydd i ddechrau cynhyrchu trydan"}, {"text_idx": "#000012", "text": "Dywedodd Richard Foxhall o Horizon wrth BBC Cymru y bydd angen i fuddsoddwyr eraill ddod i'r fei er mwyn sicrhau bod Wylfa Newydd yn llwyddiant a bod trafodaethau a chyfranwyr posib wrthi'n digwydd."}, {"text_idx": "#000014", "text": "\"Ond ry'n ni'n hyderus iawn, iawn y bydd y trafodaethau yna yn rhai llwyddiannus.\""}, {"text_idx": "#000015", "text": "Disgrifiad o\u2019r llun, Daeth y gwaith o gynhyrchu trydan i ben ar yr hen safle ym mis Rhagfyr"}, {"text_idx": "#000020", "text": "Ond mae eraill - gan gynnwys Mycle Schneider - yn dadlau eu bod hi'n anochel y bydd hunllef hir Hinkley'n cael effaith ar dynged y pwerdai niwclear eraill sydd dan ystyriaeth ym Mhrydain."}, {"text_idx": "#000021", "text": "Yn gynharach eleni fe wnaeth cadeirydd Hitachi, y cwmni sy'n berchen ar Horizon, rybuddio ei fod yn barod i gefnu ar y prosiect os nad yw Llywodraeth y DU yn barod i ddod i gytundeb addas."}, {"text_idx": "#000022", "text": "Mynnu eu bod yn ceisio sicrhau ynni niwclear am bris isel mae'r llywodraeth."}, {"text_idx": "#000023", "text": "Yn o\u0302l arweinydd Cyngor Mo\u0302n, Ieuan Williams mae'n \"allweddol bod y prosiect yn mynd yn ei flaen\" er mwyn sicrhau cyflenwadau trydan y DU yn y dyfodol a swyddi da i'r economi leol."}, {"text_idx": "#000024", "text": "\"Mae prosiectau niwclear yn gymhleth, yn gostus ac yn cymryd amser i'w hadeiladu,\" meddai."}, {"text_idx": "#000025", "text": "\"Ond dwi'n credu bod polisi ynni'r Deyrnas Unedig yn ffafrio niwclear. Felly dwi'n credu ei bod hi'n annhebygol iawn na welwn ni Wylfa Newydd yn cael ei godi.\""}, {"text_idx": "#000026", "text": "Prif StraeonCynlluniau am dreth twristiaeth i Gymru gam yn nesPublished2 awr yn o\u0302lCam ymlaen i gynllun cludo dw\u0302r o Bowys i LoegrPublished2 awr yn o\u0302lCyfarfod cyhoeddus ar ddyfodol meddygfa PorthmadogPublished32 munud yn o\u0302l"}, {"text_idx": "#000027", "text": "Cynlluniau am dreth twristiaeth i Gymru gam yn nes"}, {"text_idx": "#000028", "text": "Cam ymlaen i gynllun cludo dw\u0302r o Bowys i Loegr"}]